open-index/open-wikipedia-markdown huggingface dataset:
ელისაბედ წერეთელი

**ელისაბედ გიორგის ასული წერეთელი** (დ. 1857 — გ. 4 იანვარი, 1942, თბილისი) —  ქართველი  მეცენატი ქალი.  იყო სალომე ერისთავის ასული წერეთელის (გ. 4 იანვარი, 1900, დაბა საჩხერე, დაკრძ. ჯრუჭის მონასტერში) რძალი. 

## ბიოგრაფია
1909 წელს ელისაბედ წერეთლის ინიციატივით საჩხერეში გაიხსნა ქალთა ორწლიანი სასწავლებელი. საჩხერეში მისი თაოსნობით აშენდა ეკლესია, სადაც მისი როგორც ქტიტორის ფრესკა არსებობს საჩხერის წმინდა ნინოს სახელობის საკათედრო ტაძარში.

ელისაბედის სახელს უკავშირდება საჩხერეში პირველი ბიბლიოთეკა-სამკითხველო, კლუბი, თეატრალური საზოგადოების ჩამოყალიბება, საავადმყოფო, მდინარე ყვირილაზე ხის ხიდის მშენებლობა, ვიწროლიანდაგიანი რკინიგზა და რკინიგზის სადგურის შენობა.

საქართველოს გასაბჭოების შემდეგ ქონება ჩამოართვეს, თვითონ კი თბილისში ცხოვრობდა. 1942 წლის 4 იანვარს, 85 წლის ასაკში, საავადმყოფოში გარდაიცვალა, იქიდანვე გამოასვენეს და დაკრძალეს ვერის სასაფლაოზე.

## ლიტერატურა
* გაზეთი „ივერია“, 1900, 4 იანვარი

კატეგორია:ქართველი მეცენატები
კატეგორია:დაბადებული 1857
კატეგორია:გარდაცვლილი  4 იანვარი
კატეგორია:გარდაცვლილი 1942
კატეგორია:ვერის სასაფლაოზე დაკრძალულები
კატეგორია:საქართველოს საისტორიო და საეთნოგრაფიო საზოგადოების წევრები
Star Wars (Main Title)

„**Star Wars (Main Title)**“ — 1977 წლის ინსტრუმენტული კომპოზიცია და სინგლი. მისი ავტორია ჯონ უილიამსი. იგი არის „ვარსკვლავური ომების“ ფილმების სერიის მთავარი მუსიკალური თემა. კომპოზიცია შესრულებულია ლონდონის სიმფონიური ორკესტრის მიერ. იგი იქცა ჰიტად აშშ-ში (#10) და კანადაში (#13) იმავე წლის შემოდგომაზე.

სინგლის B-მხარეზე შეტანილია  „Cantina Band“, კიდევ ერთი კომპოზიცია ფილმების სერიიდან, კერძოდ – პირველი ფილმიდან.

იმავე, 1977 წელს, მეკოს მიერ გამოშვებული კომპოზიციის საკუთარი, დისკო ვერსია მოხვდა ჩარტებში იმავე პერიოდში, რაც უილიამსის ორიგინალური ვერსია.

## ჩარტები
### ყოველკვირეული ჩარტები
### წლის საბოლოო ჩარტები
## პატრიკ გლისონის ვერსია
„ვარსკვლავური ომების“ მთავარი თემის საკუთარი ვერსია პატრიკ გლისონმა გამოუშვა ორიგინალური საუნდტრეკის გამოსვლის შემდეგ. ეს ვერსია გამოვიდა საფრანგეთში.

## სქოლიო
კატეგორია:1977 წლის სიმღერები
კატეგორია:1977 წლის სინგლები
კატეგორია:20th Century Fox Records-ის სინგლები
კატეგორია:ჯონ უილიამსის კომპოზიციები
კატეგორია:ვარსკვლავური ომების მუსიკა
ახალქალაქის მიწისძვრა

{{ინფოდაფა მიწისძვრა
|სათაური = ახალქალაქის მიწისძვრა
|სურათი = 
|წარწერა = 
|imagecaption = 
|რუკა = Akhalkalaki earthquake map.png
|წარწერა2 = 
|image name = 
|რუკა2 = 
|რუკის ზომა = 
|თარიღი = 
|დრო = 
|ხანგრძლივობა = 
|მაგნიტუდა = 6.3 M_\mathrm{w}
|სიღრმე = 
|მდებარეობა = 
|ტიპი = 
|დაზარალებული ქვეყანა = ახალქალაქის მაზრა, თბილისის გუბერნია
|ზარალი = 
|ინტენსიურობა = 
|ცუნამი = 
|მეწყერი = 
|განმეორებითი ბიძგები = 
|მსხვერპლი = 247 ადამიანი
}}
**ახალქალაქის მიწისძვრა** — ძლიერი მიწისძვრა თბილისის გუბერნიის ახალქალაქის მაზრაში 1899 წლის  დეკემბერს. მიწისძვრის ძალა შეადგენდა 6.3 M_\mathrm{w}. დაიღუპა 247 ადამიანი.

## ისტორია
მიწისძვრას ახალქალაქში მსხვერპლი არ მოჰყოლია. მნიშვნელოვნად დაზიანდა ბარალეთის სოფლის თემის სოფლები, სადაც კომპაქტურად იყვნენ ჩასახლებულნი ოსმალეთიდან დევნილი სომხები. სახლების ნგრევის მიზეზი ძირითადადგ განპირობებული იყო შენობების არამყარი კონსტრუქციით.

მიწისძვრის შემდეგ კატასტროფის ადგილზე სპეციალურად მივლენილი იყო ვალერიან ვებერი. 1900 წლის თებერვალში ვ. ვებერმა განმეორებით მოიარა დაზარებული რეგიონი და აღწერა მიწისძვრით დაზარალებული 50-ზე მეტი სოფელი. აღნიშნული კვლევა მან გამოაქვეყნა რუსეთის საიმპერატორო გეოგრაფიულ საზოგადოებაში და გამოთქვა ვარაუდი რომ მიწისძვრის ეპიცენტრი წარმოადგენდა სამსრის ქედი მერიდიანულ მიმართულებით.

ვებერის მიერ მოგროვებული მასალა გადასცეს ივანე მუშკეტოვს, რომელიც 1900 წლის აპრილის თვეში მივლინებულ იქნა დაზარალებულ რეგიონში. ამავდროულად კავკასიის განყოფილების მიერ რეგიონში 200-დე დასახლებულ პუნქტში დარიგდა კითხვარები, რის შედეგადაც შეგროვდა 250-მდე პასუხი. სწორედ აღნიშნული გამოკითხვა დაედო საფუძვლად შემდგომში მიწისძვრის დეტალური რუკის შექმნას.

განმეორებითი ბიძგები გრძელდებოდა, როგორც 19 დეკემბერს ასევე შემდეგი 2 კვირა. 19 დეკემბერს მიწისძვრა 4-ჯერ განმეორდა, რომელთაგან პირველი 5 წუთი გრძელდებოდა. მიწისძვრის შედეგების კვლევა გეოლოგიური კომიტეტის მიერ გამოქვეყნდა 1903 წელს.

## ლიტერატურა
* გაზეთი „ივერია“, 1900, 4 იანვარი
* Мушкетов И. В. Материалы по Ахалкалакскому землетрясению 19-го декабря 1899 г. - СПб., 1903. - XI, 80 с. : ил. - (Труды Геол. ком. Нов. сер. ; вып. 1)

## სქოლიო
კატეგორია:მიწისძვრები საქართველოში
ლიბერიის ადმინისტრაციული დაყოფა

thumb|right|275px|ლიბერიის ადმინისტრაციული დაყოფის რუკა
ლიბერია **ადმინისტრაციულად** იყოფა 15 საგრაფოდ, რომლებიც თავის მხრივ იყოფიან 68 რაიონად, ხოლო რაიონები კლანებად.

1847 წელს, დამოუკიდებლობის მოპოვების შემდეგ ლიბერია იყოფოდა ხუთ საგრაფოდ: გრანდ-კეიპ-მაუნტი, მონტსერადო, გრანდ-ბასა, სინო და მერილენდი. 1964 წელს პრეზიდენტმა უილიამ ტაბმენმა ჩამოაყალიბა შემდეგი საგრაფოები: გრანდ-ჯედე, ნიმბა, ბონგი და ლოფა. 

1984 წელს სამუელ დოუმ შექმნა გრანდ-კრუს და ბომის საგრაფოები, ხოლო 1985 წელს მარგიბი და რივერ-სესი. უკანასკნელი ორი საგრაფო რივერ-გი (2000 წ.) და გბარპოლუ (2001 წ.) შეიქმნა პრეზიდენტ ჩარლზ ტეილორის მიერ. 

* გბარპოლუს საგრაფო გამოეყო ლოფის საგრაფოს 2001 წელს.
*  რივერ-გის საგრაფო გამოეყო გრანდ-ჯიდეს საგრაფოს 2000 წელს.

## რაიონები 
მინი|ლიბერიის რაიონები
***ბომის საგრაფო** 
**დეუინის რაიონი
**ქლეის რაიონი
**მექის რაიონი
**სენჯეჰის რაიონი
***ბონგის საგრაფო** 
**ფუამის რაიონი
**ჯორკელეს რაიონი
**კოკოიის რაიონი
**პანტა-კრის რაიონი
**სალალის რაიონი
**სანაიის რაიონი
**სუაკოკოს რაიონი
**ზოტის რაიონი
***გბარპოლუს საგრაფო** 
**ბელეს რაიონი
**ბოპოლუს რაიონი
**ბოკომუს რაიონი
**კონგბის რაიონი
**გბარმის რაიონი
***გრანდ-ბასის საგრაფო** 
**რაიონი #1
**რაიონი #2
**რაიონი #3
**რაიონი #4
**ოუვენსგროვის რაიონი
**სენტ-ჯონ-რივერის რაიონი
***გრანდ-კეიპ-მოუნტის საგრაფო** 
**კომონვილსის რაიონი
**გარვულის რაიონი
**გოლა-კონეს რაიონი
**პორკპის რაიონი
**ტევორის რაიონი
***გრანდ-ჯედეს საგრაფო** 
**გბარზონის რაიონი
**კონობოს რაიონი
**ჩიენის რაიონი
***გრანდ-კრუს საგრაფო** 
**ბუის რაიონი
**ზემო კრუს სანაპიროს რაიონი
**სასტაუნის რაიონი
**ქვემო კრუს სანაპიროს რაიონი

***ლოფის საგრაფო** 
**ფოიის რაიონი
**კოლაჰუნის რაიონი
**სალაეის რაიონი
**ვაჰუნის რაიონი
**ვოინჯამის რაიონი
**ქარდუ-გბონის რაიონი
**ზორზორის რაიონი
***მარგიბის საგრაფო** 
**ფაირსტოუნის რაიონი
**გიბის რაიონი
**კაკატის რაიონი
**მამბა-კაბის რაიონი
***მერილენდის საგრაფო** 
**ბარობოს რაიონი
**პლიბო/სოდეკენის რაიონი
***მონტსერადოს საგრაფო** 
**ქეირსბურგის რაიონი
**დიდი მონროვიის რაიონი
**სენტ-პოლ-რივერის რაიონი
**ტოდის რაიონი
***ნიმბის საგრაფო** 
**გბელაგეს რაიონი
**საკლეპის რაიონი
**სანიკელე-მანის რაიონი
**ტაპიტის რაიონი
**იარვეინ-მენსონეს რაიონი
**ზოგეს რაიონი
***რივერ-გის საგრაფო** 
**გბეაპოს რაიონი
**ვებოს რაიონი
***რივერ-სესის საგრაფო** 
**მორვეს რაიონი
**ტიმბოს რაიონი
***სინოს საგრაფო**
**ბუტოს რაიონი
**დუგბე-რივერის რაიონი
**გრინვილის რაიონი
**ჯადა-ჯადეპოს რაიონი
**ჯუარზონის რაიონი
**კპაიანის რაიონი
**პინესტონის რაიონი

## რესურსები ინტერნეტში
* ლიბერიის საგრფაოები
* ლიბერიის რაიონები

*
The Saints Are Coming

„**The Saints are Coming**“ — შოტლანდიური პანკ-როკ ჯგუფ Skids-ის მესამე სინგლი. შეტანილია მის 1979 წლის სადებიუტო ალბომში *Scared to Dance*.

სიმღერა იქცა მსოფლიო #1 ჰიტად, როდესაც მისი საკუთარი ვერსია 2006 წელს ჩაწერეს U2-მ და Green Day-მ. 2008 წელს ახალი ვერსია ჩაწერა Von Thronstahl-მა.

## U2-ს და Green Day-ს ვერსია
სიმღერის ტექსტი, რომელშიც ნახსენებია შტორმები და წყალდიდობები, უფრო აქტუალური გახდა ქარიშხალ კატრინას შემდეგ. 2006 წლის სექტემბერში ცნობილი გახდა, რომ U2-მ და Green Day-მ ჩაწერეს მისი საკუთარი ვერსია, რომელიც საქველმოქმედო ფარგლებში გაიყიდებოდა.

### სიმღერების სია
## სქოლიო
კატეგორია:Skids-ის სიმღერები
კატეგორია:U2-ს სიმღერები
კატეგორია:Green Day-ს სიმღერები
კატეგორია:1978 წლის სიმღერები
კატეგორია:1978 წლის სინგლები
კატეგორია:2006 წლის სიმღერები
კატეგორია:2006 წლის სინგლები
კატეგორია:Mercury Records-ის სინგლები
კატეგორია:სიმღერები ჯეკნაიფ ლის პროდიუსერობით
კატეგორია:სიმღერები რიკ რუბინის პროდიუსერობით
კატეგორია:საქველმოქმედო სინგლები
მცხეთის ებრაული ეპიტაფია (1938)

მინი|ებრაული წარწერა. სამთავროს სამაროვანი. ს. ჯანაშიას სახელობის საქართველოს მუზეუმი. თბილისი.
**მცხეთის ებრაული ეპიტაფია** — ებრაული დამწერლობით შესრულებული წარწერა საფლავის ქვაზე, აღმოჩენილი მცხეთაში ბებრის ციხესთან 1938 წლის შემოდგომაზე. წარწერები ნაპოვნია საბეითლო პუნქტისათვის შენობის საძირკვლის ჩასაყრელად მუშაობის დროს. წარწერის პირვანდელი ადგილსამყოფელი დადგენილი არ არის. 

## აღწერა
წარწერა მოთავსებულია საფლავის ქვაზე, რომლის სიგრძე 82 სმ-ს აღწევს. სიგანე მერყეობს 36-46 სმ შორის. ქვის სისქე 12 სმ-ია. ქვა, რომელზედაც წარწერაა მოთავსებული, თავის ზედა ნაწილში წააგავს სამკუთხედს, რომელიც ბოლოვდება ზევით აშვერილი, დაახლოებით 2 სმ სიმაღლის მქონე წაწვეტილი თავებით.

ქვაზე ქვევით, მარცხენა მხარეს, ამოკვეთილია გამოსახულება პურისა, თასისა და სურისა. ქვის ზედა ნაწილში გამოსახული უნდა იყოს ხონჩა, რომლის ფარგლებშიაც მოთავსებულია წარწერა. 

წარწერა, რომელსაც 18X21 სმ სივრცე უჭირავს, ხუთი სტრიქონისაგან შედგება. სტრიქონების სიგრძე თანაბარი არ არის, მაშინ როდესაც პირველი ორი სტრიქონის სიგრძე 23-24 სმ-ს უდრის, მესამე სტრიქონის სიგრძე 22 სმ-ს არ აღემატება, ხოლო მეოთხისა — 16-ს. ყველაზე მოკლეა უკანასკნელი (მეხუთე) სტრიქონი, რომლის სიგრძე 12 სმ-ს უდრის.

הדן קברה דיוסף
בר האון (?) דבור
למב ואף שלום
אההו דכור
בשלמה

ეს საფლავი (არის) იოსებ
ბარ ჰაზანისა (?). ხსენებულ (იყავნ იგი)
ნეტარად; და აგრეთვე შალლუმ,
ძმა მისი, ხსენებულ (იყავნ)
მშვიდობით.

აღნიშნული წარწერები გაშიფრულია აკადემიკოს გიორგი წერეთლის მიერ, რომელმაც მართლწერაში რიგი სხვაობები შეამჩნია და თავისსავე კვლევაში აღნიშნა.

## იხილეთ აგრეთვე
*მცხეთის ებრაული ეპიტაფია (1872)

## ლიტერატურა
*გ. წერეთელი, „მცხეთის ახლადაღმოჩენილი ებრაული წარწერა“, თბ., 1940, გვ. 419-425

## სქოლიო
კატეგორია:ებრაული დამწერლობა
კატეგორია:მცხეთის მუნიციპალიტეტის არქეოლოგიური ძეგლები
ბონგის საგრაფო

**ბონგის საგრაფო** () — საგრაფო ლიბერიაში. მდებარეობს ქვეყნის ჩრდილო-დასავლეთ ნაწილში. დაარსდა 1964 წელს. საგრაფოს ადმინისტრაციული ცენტრია ქალაქი გბარნგა. ფართობი — =8 754 კმ², მოსახლეობა — 328 919 კაცი (2008 წ.).

დასავლეთიდან ესაზღვრება გბარპოლუსა და მონტსერადოს საგრაფო, ჩრდილოეთიდან — ლოფის საგრაფო და გვინეა, აღმოსავლეთიდან ნიმბის საგრაფო, ხოლო სამხრეთიდან  — გრანდ-ბასა, მარგიბი და მონტსერადო. 

## ადმინისტრაციული დაყოფა 
საგრაფო იყოფა რვა რაიონად:

*ფუამის რაიონი
*ჯორკელეს რაიონი
*კოკოიის რაიონი
*პანტა-კრის რაიონი
*სალალის რაიონი
*სანაეის რაიონი
*სუაკოკოს რაიონი
*ზოტის რაიონი

## რესურსები ინტერნეტში
* *Cuttington Chronicle*  - Student Newspaper
* US-based United Bong County Association website
** United Bong County Association - Bong County factsheet
* July 2005 Profile of Bong County - UNMIL
* The Bong Town community on the web 

კატეგორია:ლიბერიის საგრაფოები
Live in Chicago (King Crimson-ის ალბომი)

***Live in Chicago***, იგივე ***Official Bootleg: Live In Chicago, June 28th, 2017*** — ინგლისური პროგრესული როკ-ჯგუფ King Crimson-ის საკონცერტო ალბომი, გამოცემული Discipline Global Mobile-ზე 2017 წლის 14 ოქტომბერს. იგი ჩაწერილია იმავე წლის 28 ივნისს, ჩიკაგოს თეატრში (ჩიკაგო, ილინოისი), ჯგუფის 2017 წლის აშშ-ის ტურნეს დროს. ეს არის კოლექტივის რვაკაციანი შემადგენლობის პირველი ოფიციალური ჩანაწერი. მასში შეტანილია როგორც ახალი, ასევე ძველი კომპოზიციების შესრულება.

## სიმღერების სია
### დისკი 1
### Disc two
## პერსონალი
;King Crimson
* რობერტ ფრიპი – გიტარა, კლავიშებიანი საკრავები, ანოტაციები
* ტონი ლევინი – ბასი, ჩეპმენ-სტიკი, ვოკალი, ფოტოგრაფია
* გევინ ჰარისონი – დასარტყმელი საკრავები
* პეტ მასტელოტო – დასარტყმელი საკრავები
* ჯერემი სტეისი – დასარტყმელი საკრავები, კლავიშებიანი საკრავები
* ჯაკო ჯეკზიკი – გიტარა, ფლეიტა, ვოკალი
* ბილ რიფლინი – კლავიშებიანი საკრავები
* მელ კოლინზი – საქსოფონი, ფლეიტა

;დამატებითი პერსონალი
* დეივიდ სინგლტონი – ფოტოგრაფია, ანოტაციები, პროდიუსერი, მასტერინგი  
* კრის პორტერი – ხმის მიქსი

## რესურსები ინტერნეტში
*ამონარიდი ტონი ლევინის დღიურიდან ჩიკაგოს კონცერტის შესახებ

## სქოლიო
კატეგორია:2017 წლის საკონცერტო ალბომები
კატეგორია:King Crimson-ის საკონცერტო ალბომები
კატეგორია:Discipline Global Mobile-ის ალბომები
აგრეგატი

არსებითი სახელი **აგრეგატი** ( — ვუერთებ) შეიძლება ნიშნავდეს შემდეგს:

;ტექნიკაში
* აგრეგატი — მანქანის ან მანქანათა კომპლექსის უნიფიცირებული კვანძი (ელექტროძრავა, რედუქტორი, ტუმბო და ა. შ.);
* აგრეგატი — ორი ან რამდენიმე სხვადასხვა ტიპის მანქანის, მოწყობილობის ან აპარატის შეერთებით მიღებული დანადგარი (მილსაგლინავი აგრეგატი, ტურბოგენერატორი და სხვა);
* აგრეგატი — მექანიკურად შეერთებული სასოფლო-სამეურნეო მანქანა-იარაღების ჯგუფი (სახნავი აგრეგატი, ტრაქტორი, გუთანი, ფარცხი).

;მინერალოგიაში;
* აგრეგატი — ერთი ან რამდენიმე მინერალის მარცვლების დაგროვებით ან შეზრდით წარმოქმნილი ქანი.

## იხილეთ აგრეთვე
* აგრეგატული უნიფიცირებული სისტემა
* აგრეგატული ჩარხი
მინერალური აგრეგატი

**აგრეგატი** — მინერალოგიასა და პეტროგრაფიაში სხვადასხვა ფორმისა და აგებულების ერთი ან რამდენიმე მინერალის მარცვლების დაგროვებით ან შეზრდით წარმოქმნილი ქანი. განარჩევენ: შეცემენტებულ, ფაშარ, მიწისებრ, ფოროვან და მკვრივ აგრეგატს. მარცვლების ფორმის მიხედვით: მარცვლოვანს, კრისტალურს, ნემსისებრს, ჩხირისებრს, ბოჭკოვანს, აბლანდულ-ბოჭკოვანს, რადიალურ სხივოსნურს, თანაბრად მარცვლოვანს, ნაჭუჭისებრს, ნაჟონს და სხვა. შედგენილობის მიხედვით შეიძლება იყოს მარტივი და ერთმინერალიანი (მაგ., კვარციტი შედგება მხოლოდ კვარციტისაგან, მარმარილო მხოლოდ კალციტისაგან) და მრავალმინერალიანი ანუ რთული (მაგ., გრანიტი არის კვარცის, მინდვრის შპატისა და ქარსის აგრეგატი).

## ლიტერატურა
კატეგორია:მინერალოგია
აგრეგატული უნიფიცირებული სისტემა

**აგრეგატული უნიფიცირებული სისტემა** — საერთო სამრეწველო დანიშნულების ავტომატიკის პნევმატიკურ საშუალებათა სისტემა, შედგენილი უნიფიცირებული შესასვლელი და გამოსასვლელი პარამეტრების მქონე ცალკეული ფუნქციური ბლოკებისაგან. ბლოკები და ხელსაწყოები უნიფიცირებულია კონსტრუქციულადაც (შეიცავს უნიფიცირებულ კვანძებს, დეტალებსა და მისაერთებელ არმატურას). აგრეგატული უნიფიცირებული სისტემა ისეა აგებული, რომ შედარებით მცირე რაოდენობის ბლოკების გარკვეული ურთიერთშეერთებით შეიძლება შედგეს საწარმოო პროცესთა ავტომატური კონტროლისა და რეგულირების ხვადასხვა სირთულისა და დანიშნულების სისტემები. ელექტრულ ხელსაწყოებთან ერთად მუშაობისათვის აგრეგატული უნიფიცირებული სისტემას აკომპლექტებენ ელექტროპნევმატიკური და პნევმოელექტრული გარდამქმნელებით. აგრეგატული უნიფიცირებული სისტემის ბლოკები და ხელსაწყოები ცეცხლგამძლე და საიმედოა. იყენებენ ქიმიური, ნავთობის, თბოენერგეტიკული, აირის, კვების მრეწველობასა და სხვა დარგებში საწარმოო პროცესის ავტომატური კონტროლისა და რეგულირებისათვის.

## ლიტერატურა
კატეგორია:ტექნოლოგია
აგრეგატული ჩარხი

**აგრეგატული ჩარხი** — ნორმალიზებული, კინემატიკურად ერთმანეთთან დაუკავშირებელი კვანძებისაგან (აგრეგატებისაგან) შემდგარი სპეციალური ლითონსაჭრელი ჩარხი. იყენებენ მსხვილსერიულ და მასობრივ წარმოებაში ნახვრეტების ბურღვისა და შიგჩარხვისათვის, კუთხვილების მოსაჭრელად, ზედაპირების ფრეზვისათვის და სხვა აგრეგატული ჩარხზე შეიძლება რამდენიმე ზედაპირის ერთდროულად დამუშავება. დასამუშავებელი დეტალი ჩვეულებრივ უძრავად მაგრდება მაგიდაზე და მუშავდება ერთი ან რამდენიმე მხრიდან შპინდელებში ჩამაგრებული იარაღებით. ერთდროულად მომუშავე იარაღების რაოდენობა ზოგჯერ 100-მდე აღწევს. აგრეგატული ჩარხის ძალურ კვანძებს აქვს ინდივიდუალური ამძრავები, რომელთა მოძრაობის ურთიერთდამოკიდებულებასა და თანმიმდევრობას აწესრიგებს მართვის ერთიანი სისტემა. ძირითადი სტანდარტული კვანძი — ძალური თავი — აბრუნებს შპინდელებს და ხშირად მათ მოწოდებასაც უზრუნველყოფს. ძალური თავების სიდიდის მიხედვით აგრეგატული ჩარხი შიძლება იყოს მცირე, საშუალო და მსხვილი. აგრეგატული ჩარხის კონსტურირებისას განსაკუთრებული ყურადღება ეთმობა უნიფიცირებული კვანძების საიმედოობის გაზრდასა და სხვა დეტალების დასამუშავებლად ჩარხის სწრაფი გამართვის შესაძლებლობას. 

## ლიტერატურა
კატეგორია:ლითონსაჭრელი ჩარხები
გილაჰი

**გილაჰი** () — სოფელი აზერბაიჯანში, გუსარის რაიონში.   
## რესურსები ინტერნეტში
* 

 
კატეგორია:გუსარის რაიონის სოფლები
გილაჰობა

**გილაჰობა** () — სოფელი აზერბაიჯანში, გუსარის რაიონში.  მოსახლეობის რაოდენობა —  	504 კაცი.

## რესურსები ინტერნეტში
* 

 
კატეგორია:გუსარის რაიონის სოფლები
მცხეთის ებრაული ეპიტაფია (1872)

მინი|ებრაული წარწერა. მცხეთა. ს. ჯანაშიას სახელობის საქართველოს მუზეუმი. თბილისი.
**მცხეთის ებრაული ეპიტაფია** — ებრაული დამწერლობით შესრულებული წარწერა საფლავის ქვაზე, აღმოჩენილი თბილისსა და მცხეთას შორის გზის მშენებლობის დროს. თავდაპირველად მოხდა ნეკროპოლის ნაშთის მიკვლევა, სადაც არაერთი ქვაყითი იქნა აღმოჩენილი. 1872 წელს ფრიდრიხ ბაიერნის მიერ მთავრობისადმი თხოვნის შემდეგ მოხდა აღნიშნული აღმოჩენის მეცნიერულად შესწავლა. მან თავისი კვლევები გაზეთ „Кавказ“ სამ ნოემბერში გამოაქვეყნა სათაურით „Исследования древних гробниц близ д. Мцхета, произведенных г. Байерном летом 1871 года“. 

## აღწერა
საფლავის ქვა აღმოჩენილი იქნა არა ზედაპირზე არამედ უშუალოდ ქვაყუთში. აღსანიშნავია რომ ქვაყუთში მხოლოდ წარწერიანი ქვა იყო აღმოჩენილი. წარწერა პირველად წაიკითხა დ. ხვოლსონმა და მისი კვლევები გამოაქვეყნა 1884 წელს.

წარწერის დაზიანების, ასევე მასზე უშუალოდ წვდომის არქონის გამო გართულდა რიგი სიტყვების ამოკითხვა და ანალიზი. საბოლოოდ ტექსტი იქნა გაშიფრული და წაკითხული. ტქესტი შედგება 7 სტრიქონისაგან.

הדין קבר א 
דאבא קנירא
יהודה דמתקר 
נותן משבבה
עים הצדיקים 
עמידתה!‘ עי ם
הכשירים

## იხილეთ აგრეთვე
*მცხეთის ებრაული ეპიტაფია (1938)

## ლიტერატურა
* Zaitshrift fur Ethnographie von Bastian unda Hartmann, Bd. IV, 1872, 
* გ. წერეთელი, „მცხეთის ახლადაღმოჩენილი ებრაული წარწერა“, თბ., 1940, გვ. 419-425

## სქოლიო
კატეგორია:ებრაული დამწერლობა
კატეგორია:მცხეთის მუნიციპალიტეტის არქეოლოგიური ძეგლები
ჰაზალ სუბაში

**ჰაზალ სუბაში**  (დ.  1 ოქტომბერი, 1996, იზმირი, თურქეთი) — თურქი მოდელი და მსახიობი.

## ბავშვობა
დაიბადა 1996 წლის 1 ოქტომბერს თურქეთის ქალაქ  იზმირში.  ჰაზალ სუბაში ბავშვობიდანვე განსაკუთრებული სილამაზით გამოირჩეოდა. ჯერ კიდევ სკოლაში სწავლისას, როგორც ყველა მშვენიერი და ლამაზი გოგონა,  მოდელობაზე ოცნებობდა. გარშემომყოფები დაუფარავად საუბრობდნენ ჰაზალ სუბაშის განსაკუთრებული სილამაზის შესახებ, რაც მისთვის ერთგვარი ბიძგი გახდა სამოდელო ბიზნესში ბედის საცდელად.

## განათლება
ჰაზალ სუბაში ბრწყინვალედ სწავლობდა სკოლაში. არასოდეს უოცნებია მსახიობობაზე, როგორც მომავალ პროფესიაზე. თუმცა ყოველთვის სურდა — ცნობადი სახე გამხდარიყო. ჰაზალ სუბაშს უფრო პრაქტიკული, ცხოვრებისეული პროფესიები იტაცებდა.

სკოლის დამთავრების შემდეგ, სწავლობდა იზმირის ეკონომიკის უნივერსიტეტში, საზოგადოებასთან ურთიერთობისა და რეკლამირების ფაკულტეტზე, რომელიც წარმატებით დაამთავრა.

## სამოდელო და სამსახიობო კარიერა
2015 წელს ჰაზალ სუბაშმა ეროვნული კონკურსის — "მის თურქეთი" შესარჩევი ტური გაიარა და ფინალში გავიდა, სადაც მესამე ადგილი დაიკავა და "ვიცე-მის თურქეთის" ტიტულიც მოიპოვა. სილამაზის კონკურსზე მიღწეული წარმატების შემდეგ, გოგონა იზმირიდან სტამბოლში გადავიდა.

ამ მომენტიდან, მისი კარიერა წინ წავიდა. ჰაზალ სუბაშს ზეჰრას როლი ცნობილ სერიალში "ტყუილი". ეს მისთვის, როგორც ამბობს: "სრულიად მოულოდნელი" რამ იყო. როლის ბრწყინვალედ განსახიერებამ  ჰაზალ სუბაშს მსოფლიო მნიშვნელობის აღიარება მოუტანა.

ყოველგვარი სამსახიობო განათლების მიღების გარეშე, გოგონა ძალიან პოპულარული გახდა თურქულ კინემატოგრაფიაში, ხშირად იწვევენ სხვადასხვა პროექტებსა და სატელევიზიო ფორმატებში, ჟურნალისტები სიამოვნებით იღებენ მისგან ინტერვიუს. ჰაზალ სუბაში გამორჩეულ სილამაზესთან ერთად, ძალიან თავაზიანი და გახსნილად მოსაუბრე რესპოდენტია.

თავისი უბრალოებითა და პოზიტიური აურის წყალობით, ჰაზალ სუბაშმა, თაყვანიცმცემელთა დიდი არმია გაიჩინა მსოფლიო მასშტაბით.

## რესურსები ინტერნეტში
*სერიალი „ტყუილი“ (ქართულად) 
*ჰაზალ სუბაში (ბიოგრაფია) 
*ჰაზალ სუბაში (ბიოგრაფია) 
*სერიალი „ტყუილი“

კატეგორია:დაბადებული 1 ოქტომბერი
კატეგორია:დაბადებული 1996
კატეგორია:თურქი მსახიობები
კატეგორია:თურქი მოდელები
აგრეჟე

**აგრეჟე** ( — საზოგადოებაში, კორპორაციაში გაერთიანებული) — სამეცნიერო ხარისხი. შემოიღეს საფრანგეთში 1808 წელს. იძლევა მასწავლებლობის უფლებას ლიცეუმებსა და უნივერსიტეტების ზოგიერთ ფაკულტეტზე.

## ლიტერატურა
კატეგორია:განათლება საფრანგეთში
კატეგორია:უმაღლესი განათლება
კატეგორია:სამეცნიერო ხარისხები და წოდებები
აგრესიული გარემო

**აგრესიული გარემო**, *კოროზიული გარემო* — თხევადი ან აირადი გარემო, რომელიც იწვევს მყარი სხეულების დაშლას ანუ კოროზიას. მაგ., ლითონებისათვის აგრესიული გარემო შეიძლება იყოს წყალი, ჰაერი, ქლორი, ელექტროლიტების წყალხსნარები და სხვა. ნებისმიერი გარემო მეტ-ნაკლებად მოქმედებს მასში მოთავსებულ ნივთიერებებზე, მაგრამ იგი შეიძლება აგრესიულად ჩაითვალოს მაშინ, თუ ნივთიერების დაშლა ძლიერ შესამჩნევია. ჩვეულებრივად გარემოს აგრესიულად თვლიან რომელიმე ნივთიერების მიმართ, მაგ., ტუტეთა და მჟავათა ხსნარები, ზღვის წყალი აგრესიული გარემოა ალუმინისათვის, მაშინ როცა ჰაერი, მტკნარი წყალი და კონცენტრირებული აზოტმჟავა ალუმინზე არ მოქმედებს. აგრესიული გარემოს ტემპერატურის ზრდასთან ერთად იზრდება მისი აგრესიულობაც.

## ლიტერატურა
კატეგორია:კოროზია
უჯრედების აგრეგაცია

**უჯრედების აგრეგაცია** — მსგავსი უჯრედების შეწებება მრავალუჯრედიან წარმონაქმნად — აგრეგატად. უჯრედების აგრეგაცია ხდება როგორც ორგანიზმის ნორმალური განვითარების დროს ისე ექსპერიმენტის ჩატარებისას — უჯრედების ხელოვნური განცალკევების შემდეგ (მაგ., პროტოლიზური ფერმენტებისა და იმ ნივთიერებების გავლენით, რომელთაც კალციუმის იონების შეკავშირების უნარი აქვთ). უჯრედების აგრეგაციის უნარი დამოკიდებულია გარემოს იონურ შედგენილობასა და ტემპერატურაზე, ხოლო ზოგიერთი მონაცემით — იმ სპეციფიკური ცილოვანი ბუნების მქონე ნივთიერებებზეც, რომლებიც უჯრედის ზედაპირზე ჩნდება და მათ შეწებებას აიოლებს.

## ლიტერატურა
კატეგორია:ციტოლოგია
გნეუს იულიუს აგრიკოლა

**გნეუს იულიუს აგრიკოლა** (; დ. 13 ივნისი,  40 — გ. 23 აგვისტო, 93) — რომაელი სახელმწიფო მოღვაწე და მხედართმთავარი. მოღვაწეობა დაიწყო როგორც სამხედრო ტრიბუნმა. 59 წელს პირველად მონაწილეობდა ბრიტანეთზე ლაშქრობაში. 64 წელს დაინიშნა აზიის კვესტორად. 74-76 წლებში იყო აკვიტანიის მმართველი. 77 წელს მიიღო კონსული წოდება. 77-84 წლებში კვლავ გაილაშქრა ბრიტანეთზე და დაიპყრო იგი. დიდი როლი ითამაშა ბრიტანეთის რომანიზაციაში.

## ლიტერატურა
კატეგორია:დაბადებული 13 ივნისი
კატეგორია:დაბადებული 40
კატეგორია:გარდაცვლილი 23 აგვისტო
კატეგორია:გარდაცვლილი 93
კატეგორია:რომაელი მხედართმთავრები
Scoundrel Days

***Scoundrel Days*** — ნორვეგიული პოპ-ჯგუფ a-ha-ს მეორე სტუდიური ალბომი, რომელიც გამოვიდა 1986 წლის 6 ოქტომბერს, ლეიბლზე Warner Bros. Records. მისი დელუქს-გაფართოებული გამოცემა გამოვიდა 2010 წელს.

## სიმღერების სია
ყველა სიმღერის ავტორი – ვოქტორი/ფურუჰოლმენი, გარდა მითითებულისა.

#Scoundrel Days – 3:56
#The Swing of Things – 4:14 (ვოქტორი)
#I've Been Losing You – 4:24 (ვოქტორი)
#October – 3:48 (ვოქტორი)
#Manhattan Skyline – 4:52
#Cry Wolf – 4:05
#We're Looking for the Whales – 3:39
#The Weight of the Wind – 3:57 (ვოქტორი)
#Maybe, Maybe – 2:34 (ფურუჰოლმენი)
#Soft Rains of April – 3:12

### 2010 წლის დელუქს გამოცემა
;დისკი 1
#Scoundrel Days
#The Swing of Things
#I've Been Losing You
#October
#Manhattan Skyline
#Cry Wolf
#We're Looking for the Whales
#The Weight of the Wind
#Maybe, Maybe
#Soft Rains of April
#I've Been Losing You - გაფართოებული ვერსია
#Cry Wolf – გაფართოებული ვერსია
#Manhattan Skyline – გაფართოებული ვერსია

;დისკი 2
#Scoundrel Days – დემო
#The Swing of Things – დემო #3
#I've Been Losing You – Octogon Studios-ის დემო
#October – დემო
#Manhattan Skyline – დემო
#Cry Wolf – დემო
#We're Looking for the Whales – 1984 დემო
#The Weight of the Wind – დემო
#Maybe, Maybe – დემო
#Soft Rains of April – გიტარის ვერსია
#Scoundrel Days – Octogon Studios-ის დემო
#This Alone is Love - ორიგინალური ვერსია
#Days on End
#Train of Thought (საკონცერტო)
#I’ve Been Losing You (საკონცერტო)
#The Blue Sky (საკონცერტო)
#We're Looking for the Whales (საკონცერტო)
#Cry Wolf (საკონცერტო)

შენიშვნა: ბევრ ქვეყანაში დამატებების სახით გამოცემაში შეტანილია:

# I’ve Been Losing You (დაბ-ვერსია)
# Soft Rains of April (პაინინოს ვერსია)
# The Swing of Things (დემო #1)
# I’ve Been Losing You (ადრეული დემო)

#### *Scoundrel Club*-ის EP
# Cry Wolf (გაფართოებული ვერსია) – 8:13
# We're Looking for the Whales (საკონცერტო ვერსია) – 3:50
# I've Been Losing You (დავ-ვერსია) – 4:28
# Manhattan Skyline (გაფართოებული ვერსია) – 6:49
# Hunting High and Low (ალან ტორნის გაფართოებული ვერსია) – 6:02

## სქოლიო
კატეგორია:1986 წლის ალბომები
კატეგორია:A-ha-ს ალბომები
კატეგორია:Warner Bros. Records-ის ალბომები
ვერსი

მინი|სიგრძის ძველებური რუსული ერთეულები.
**ვერსი** () — სიგრძის საზომი ძველებური ერთეული რუსეთში, დასტურდება XII ს-იდან, იყენებდნენ 1918 წლამდე, საქართველოში XIX საუკუნის დამდეგიდან გვხვდება საგზაო და სამიჯნო ვერსები. 

საგზაო (путевая) ვერსი გამოიყენებოდა გზებზე მანძილის გასაზომად და XIX საუკუნემდე შეადგენდა 500 საჟენს (მხარს) ანუ 1066,8 მ, სამიჯნო (межевая) ვერსი გამოიყენებოდა XVII–XVIII საუკუნეებში ძირითადად მიწების გამიჯვნის დროს, შეადგენდა 1000 საჟენს ანუ 2133,6 მ.

## ლიტერატურა
* Каменцева Е. И., Устюгов Н. В., Русская метрология, 2 изд., М., 1975.

კატეგორია:სიგრძის საზომი ერთეულები
ჰილი

**ჰილი** () — სოფელი აზერბაიჯანში, გუსარის რაიონში.  მოსახლეობის რაოდენობა — 5 022 კაცი.

## რესურსები ინტერნეტში
* 

 
კატეგორია:გუსარის რაიონის სოფლები
კახაბერ ქოიავა

**კახაბერ ქოიავა** (დ. 1 იანვარი, 1976, თბილისი) — ქართველი გეოლოგი. გეოლოგიურ-მინერალოგიურ მეცნიერებათა კანდიდატი (2006), აკადემიური დოქტორი (2007).

## ბიოგრაფია 
დაამთავრა საქართველოს ტექნიკური უნივერსიტეტის სამთო-გეოლოგიური ფაკულტეტი ნავთობისა და გაზის გეოლოგიის სპეციალობით 1998 წელს. ამავე წელს ჩაირიცხა საქართველოს ტექნიკური უნივერსიტეტის მაგისტრატურაში, რომლის დამთავრების შემდეგ 2000 წელს მიენიჭა მაგისტრის ხარისხი (სპეციალობა პალეონტოლოგია და სტრატიგრაფია). 1998–2000 წლებში იყო ალ. ჯანელიძის სახელობის გეოლოგიის ინსტიტუტის პალეონტოლოგიისა და სტრატიგრაფიის განყოფილების ლაბორანტი, 2000–2005 წლებში  უმცროსი მეცნიერ თანამშრომელი, 2005–2008 წლებში მეცნიერ თანამშრომელი, 2009-2023 წლებში უფროსი მეცნიერ თანამშრომელი, 2023 წლიდან არის გეოლოგიის ინსტიტუტის სტრატიგრაფიისა და პალეონტოლოგიის განყოფილების ხელმძღვანელი, მთავარი მეცნიერი თანამშრომელი, ინსტიტუტის სამეცნიერო საბჭოს წევრი. 2024 წელს არჩეულია ივანე ჯავახიშვილის სახელობის თბილისის სახელმწიფო უნივერსიტეტის აკადემიური საბჭოს წევრად. 1999–2001 წლებში საქართველოს ტექნიკური უნივერსიტეტის, ზოგადი გეოლოგიის და პალეონტოლოგიის, კათედრაზე კითხულობდა ლაბორატორიულ კურს „ზოგად გეოლოგიაში“. 2022 წლიდან საქართველოს ტექნიკურ უნივერსიტეტში კითხულობს ლექციებს მიწვეული პროფესორის რანგში. საერთაშორისო ჟურნალებსა და კონფერენციებზე გამოქვეყნებული აქვს 100-მდე სამეცნიერო წერილი.

საკანდიდატო დისერტაციის თემა — „აღმოსავლეთ საქართველოს სარმატული ნალექების ბიოსტრატიგრაფია ფორამინიფერების მიხედვით“.

## ორგანიზაციები 
* მიკროპალეონტოლოგიის, მიკრობიოლოგიის და მეიობენტოლოგიის საერთაშორისო ასოციაცია, საქართველოს წარმომადგენლობის ხელმძღვანელი (2004–2009).
* საქართველოს გეოლოგიური საზოგადოება, სწავლული მდივანი (2004–2008).

## ჯილდოები 
* საქართველოს პრეზიდენტის სტიპენდიატი (2003).
* ალექსანდრე თვალჭრელიძის სახელობის პრემია (2021)
* ლეო დავითაშვილის სახელობის პრემია (2024)

## რესურსები ინტერნეტში 
*
*Researchgate-ზე
*Google scholar-ზე
*კახაბერ ქოიავას პირადი საიტი

## სქოლიო
კატეგორია:ქართველი გეოლოგები
კატეგორია:დაბადებული 1 იანვარი
კატეგორია:დაბადებული 1976
კატეგორია:ქართველი ინჟინრები
კატეგორია:ქართველი პალეონტოლოგები
ქაზიობა

**ქაზიობა** () — სოფელი აზერბაიჯანში, გუსარის რაიონში.   

## რესურსები ინტერნეტში
* 

 
კატეგორია:გუსარის რაიონის სოფლები
აგრიკოლა

საკუთარი სახელი **აგრიკოლა** ( — მიწათმოქმედი) შეიძლება აღნიშნავდეს ერთ-ერთ შემდეგ პიროვნებათაგანს:

* გნეუს იულიუს აგრიკოლა — რომაელი მხადართმთავარი;
* აგრიკოლა, გეორგ — გერმანელი მინერალოგი;
* აგრიკოლა, მიქაელ — ფინეთის რეფორმაციის მეთაური;
* აგრიკოლა, რუდოლფ — გერმანელი ჰუმანისტი.

კატეგორია:მრავალმნიშვნელოვანი გვერდები გვარის შემცველი სიებით
მიქაელ აგრიკოლა

**მიქაელ აგრიკოლა** (, ნამდვილი გვარი *სიმონსონი*; დ. დაახლ. 1510 — გ. 9 აპრილი, 1557) — რეფორმაციის მეთაური ფინეთში. ფინური ლიტერატურის მამამთავარი. 

## ბიოგრაფია
1536-1539 წლებში იყო ლუთერისა და მელანთქორის მოწაფე ვიტერნბერგის უნივერსიტეტში. 1556-1557 წლებში მონაწილეობდა შვედეთის ელჩობაში მოსკოვს. 1542 წელს გამოსცა პირველი ფინური „ანბანი“, 1548 წელს თარგმნა ახალი აღთქმა, 1551-1552 წლებში — ძველი აღთქმის ნაწილი. შეიმუშავა ფინური დამწერლობის პრინციპები და საფუძველი ჩაუყარა სალიტერატურო ენას. ქრისტიანული ლიტერატურის მნიშვნელოვან ნაწარმოებათა თარგმანებს დაურთო ნარკვევები, ფინეთის ისტორიის, კულტურისა და წარმართული სარწმუნოების შესახებ.

## ლიტერატურა
## სქოლიო
აგრიკულტურა

**აგრიკულტურა**, *აგროკულტურა* ( — მემინდვრეობა, მიწათმოქმედება) — აგროკულტურა, მიწათმოქმედების კულტურის ამაღლების ღონისძიებათა ერთობლიობა. მოძველებული ტერმინი.

## ლიტერატურა
კატეგორია:მიწათმოქმედება
რუდოლფ აგრიკოლა

**რუდოლფ აგრიკოლა** (, ნამდვილი გვარი *ჰუისმანი*; დ. 28 აგვისტო, 1443 — გ. 27 ოქტომბერი, 1485, ჰაიდელბერგი) — ადრეული გერმანული ჰუმანიზმის წარმომადგენელი, ფილოსოფოსი.

## ბიოგრაფია
განათლება მიიღო ნიდერლანდებსა და გერმანიაში (ერფურტი, კიოლნი). 1468–1479 წლებში ცხოვრობდა იტალიაში. 1483 წლიდან ასწავლიდა ჰაიდელბერგის უნივერსიტეტში. გერმანიაში დაბრუნების შემდეგ ენერგიულად ავრცელებდა ჰუმანისტურ იდეებს. საჯარო ლექციებში, წერილებში, ლექსებსა და ფილოსოფიურ შრომებში მკაცრად აკრიტიკებდა სქოლასტიკას, მოითხოვდა მეცნიერული აზრის თავისუფალ განვითარებას. აგრიკოლა გამოირჩეოდა ინტერესთა მრავალმხრივობით (იცოდა ძველი და ახალი ენები, გატაცებული იყო მუსიკით, ფერწერით და სხვა). მის შრომებში ასახულია ეპოქის მოწინავე პედაგოგიური იდეებიც.

## ლიტერატურა
* 

## სქოლიო
კატეგორია:შუა საუკუნეების ფილოსოფოსები
პუბლიკიოს აგრიპა

**პუბლიკიოს აგრიპა** — იბერიის სამეფოს სახელმწიფო მოღვაწე II საუკუნეში, ფარსმან II-ის დროს. არმაზის ბილინგვის ბერძნულ ტექსტში იხსენიება პიტიახშად, არმაზულ ტექსტში — ეზოსმოძღვრად.

## ლიტერატურა
კატეგორია:ქართლის პიტიახშები
აგრიპა

**აგრიპა** (; I საუკუნე) — ბერძენი ფილოსოფოსი, გვიანდელი სკეპტიციზმის წარმომადგენელი. ცდილობდა დაესაბუთებინა ჭეშმარიტი ცოდნის წვდომის შეუძლებლობა, სკეპტიკოსებთან ერთად მოითხოვდა თავის შეკავებას მეცნიერული მსჯელობისაგან. ჩვენამდე მოღწეულია აგრიპას ხუთი ტროპი — წინააღმდეგობის შესახებ, დასაბუთების უსასრულობაში სვლის შესახებ, ფარდობითობის შესახებ, დაუსაბუთებელი დებულების მიღების შესახებ, დაასბუთებაში ლოგიკური წრის შესახებ. ეს ტროპები აგრიპამ დაუმატა ენესიდემეს ათ ტროპს. აგრიპას ტროპებში გადმოცემულია შემეცნების პროცესისათვის დამახასიათებელი სიძნელეები.

## ლიტერატურა
01
კატეგორია:დაბადების წელი უცნობია
კატეგორია:გარდაცვალების წელი უცნობია
Kenner Products

**Kenner Products** — სათამაშოების მწარმოებელი ამერიკული კომპანია, დაარსებული 1946 წელს. თავისი არსებობის წლებში გამოუშვა სათამაშოების მრავალი აღსანიშნავი სერია, მათ შორის – „ვარსკვლავური ომების“ და „იურული პარკის“ სათამაშო ფიგურები, ისევე, როგორც უფრო მასშტაბური ზომის მოდელები. კომპანია დაიხურა 2000 წელს, კორპორატიული მფლობელ  Hasbro-ს მიერ.

## რესურსები ინტერნეტში
* Kenner Products-ის ისტორია
* „ვარსკვლავური ომები“ სათამაშოების სადისკუსიო ფორუმი
* ინფორმაცია საიტზე The Old Toy Guide 

კატეგორია:აშშ-ის სათამაშოების კომპანიები
კატეგორია:Hasbro-ს შვილობილი კომპანიები
კატეგორია:გაუქმებული კომპანიები
კატეგორია:1946 წელს დაარსებული კომპანიები
აგრიპა ნეტესჰაიმელი

**აგრიპა ნეტესჰაიმელი** (, დ. 14 სექტემბერი, 1486, კიოლნი — გ. 18 თებერვალი, 1535, გრენობლი) — გერმანელი მოაზროვნე და ჰუმანისტი, თანაუგრძნობდა რეფორმაციას. აქტიურად იბრძოდა კლერიკალიზმის წინააღმდეგ. თეოლოგიური მოსაზრებით ცდილობდა შეეერთებინა ნეოპლატონიზმი, კაბალა, ალქიმია, ასტროლოგია და მაგია. მაგიას ბუნებაზე გაბატონების იარაღად თვლიდა. უნივერსუმში არჩევდა სამ სფეროს — ელემენტების, ვარსკვლავების ცისა და ინტელიგიბილურ ანუ ანგელოზების სფეროს. მისი აზრით, უნივერსუმის შინაგან კავშირს ქმნის მიწიერი სული, რომელიც მეოთხე ელემენტს წარმოადგენს. შემეცნების მიზანია ბუნებაზე გაბატონება. ადამიანი მიკროკოსმოსია და წილი აქვს მსოფლიო ქმედითს ძალაში, ამიტომ საკუთარი თავის შემეცნებით შეუძლია შეიმეცნოს სამყაროს უფრო მაღალი ძალები. მოგვიანო შრომებში აგრიპა ნეტესჰაიმელს დაკარგული აქვს როგორც მაგიის, ისე ფილოსოფიურიური რწმენა და მოითხოვს ღვთიური გამოცხადებით დაკმაყოფილებას. თავისუფალი აზროვნებისათვის აგრიპა ნეტესჰაიმელს ოფიციალური ეკლესია სდევნიდა.

## ლიტერატურა
## სქოლიო
კატეგორია:გერმანელი მოაზროვნეები
ზემო გვინეის ტყეები

**ზემო გვინეის ტყეები** — სეზონური ტროპიკული ტყის რეგიონი დასავლეთ აფრიკაში. ზემო გვინეის ტყეები გადაჭიმულია გვინეადან და სიერა-ლეონედან დასავლეთით ლიბერიისკენ, კოტ-დ’ივუარიდან და განადან სამხრეთით ტოგოსკენ. 

ბუნების მსოფლიო ფონდმა ზემო გვინეის ტყეები შეიყვანა Global 200-ში, როგორც კონსერვაციისთვის კრიტიკული რეგიონი.

ბუნების მსოფლიო ფონდი ზემო გვინეის ტყეებს სამ ეკორეგიონად ყოფს:
* დასავლეთი გვინეის ქვემო ტყეები ვრცელდება გვინეადან და სიერა-ლეონედან ლიბერიამდე და სამხრეთ-აღმოსავლეთით კოტ-დ’ივუარის მდინარე სასანდრამდე. 
* აღმოსავლეთი გვინეის ტყეები ვრცელდება მდინარე სასანდრადან აღმოსავლეთით ტოგომდე.
* გვინეის მონტანეს ტყეები, ზემო გვინეის ტყეების ეკოსისტემა გვინეის მაღალმთიანეთში, რომელიც მოიცავს გვინეის ცენტრალურ და სამხრეთ-აღმოსავლეთ ნაწილში.

## რესურსები ინტერნეტში 
*Guinean Forests of West Africa (Conservation International)
*Map of the Guinean Forests of West Africa (Conservation International) (PDF ფაილი)
*Woody Plants of Western African Forests(Reference to Upper Guinean Plants)

## სქოლიო 
კატეგორია:ბიოგეოგრაფია
სარაიბურნუ

**სარაიბურნუ** (; სიტყვასიტყვით *სასახლის წვერი*) — კონცხოვანი კვარტალი სტამბოლში, თურქეთში, რომელიც ოქროს რქასა და მარმარილოს ზღვას ერთმანეთისგან გამოყოფს. ამ ტერიტორიაზეა განლაგებული თოფქაფის სასახლე და გიულჰანეს პარკი. სარაიბურნუ შედის სტამბოლის ისტორიულ ნაწილში, რომელიც 1985 წლიდან შეტანილია იუნესკოს მსოფლიო მემკვიდრეობის სიაში.

## ისტორია 
პირველი დასახლება სარაიბურნუს ტერიტორიაზე ნეოლითის ხანით, ძვ. წ. დაახლოებით 6600 წლით თარიღდება, რომელიც თითქმის ათასი წლის მანძილზე არსებობდა, სანამ ზღვის მზარდმა დონემ არ დატბორა აღნიშნული ტერიტორია. თუმცა, შესაძლოა, რომ დასახლება კონტინენტის კიდევ უფრო სიღმეში გადაწეულიყო. რომლებიც პლინიუს უფროსმა თავის ისტორიულ ნაშრომებში მოიხსენია. დღემდე ლიგოსის დასახლებიდან მხოლოდ რამდენიმე კედელი და ნაგებობა გადარჩა, რომლებიც იმ ტერიტორიასთან ახლოს მდებარეობს, სადაც მდებარეობს ცნობილი თოფქაფის სასახლე. ბიზანტიონის პერიოდში აკროპოლისი იმ ადგილას მდებარეობდა, სადაც დღეს თოფქაფის სასახლე დგას.

ძვ. წ. 667 წელს, ძველი ბერძენი მაცხოვრებლები მეგარიდან (ათენის მახლობლად), მეფე ბიზასის მეთაურობით, სარაიბურნუს ტერიტორიაზე ბიზანტიუმი დააარსეს. უფრო ადრე კი, ძვ. წ. 685 წელს, ქალაქის აზიურ (ანატოლიურ) ნაწილში, ბოსფორის სრუტის ნაპირზე, მეგარელებმა ქალკედონი (დღევანდელი ქადიქიოი) დააარსეს. თუმცა სინამდვილეში, დღევანდელი სტამბოლის უძველესი დასახლებები, ქალაქის ანატოლიურ მხარეს გვხვდება, როგორიცაა ფიქირთეფეს ბორცვი, რომელიც ენეოლითის ხანით თარიღდება და რომლის ნიმუშები ძვ. წ. 5500-3500 წლითაა დათარიღებული. ახლომდებარე ქადიქიოიში (ძველი ქალკედონი), გათხრების შედეგად დიდი პორტი აღმოაჩინეს, რომელიც ფინიკიელების პერიოდითაა (რომელიც მეგარელების დასახლებამდე არსებობდა) დათარიღებულია.

უძველეს დროში, სარაიბურნუს რაიონთან ახლოს ორი ბუნებრივი ნავსადგური არსებობდა, სადაც დღევანდელი სირქეჯისა და ემინენიუს კვარტალი დგას (ფროსფორიონი და ნეორიონის ნავსადგურები, რომლებიც ოქროს რქის სანაპირო ზოლს ადგენდნენ). ზუსტად ამ ფორმირების გამო, სარაიბურნუს ტერიტორია უფრო თვალშისაცემი იყო, ვიდრე დღეს. მოგვიანებით, ეს ტერიტორია კონსტანტინოპოლის კედლის, ოქროს რქისა და მარმარილოს ზღვის გადაკვეტის წერტილი იყო. ბიზანტიის პერიოდში, ეს ტერიტორია ბერძნულ ენაზე ცნობილი იყო, როგორც **ჰაგიოს დემეტრიოსი**.

ოსმალეთის იმპერიის არსებობის ბოლო პერიოდში, 1871 წელს რკინიგზის ხაზის მშენებლობის დროს, სარაიბურნუს რაიონში არსებული ქალაქის კედლები ნაწილობრივ გაანადგურეს, მაგრამ კედლის ნაწილი კვლავ უცვლელად რჩება ზოგიერთ ადგილებში — განსაკუთრებით თოფქაფის სასახლესთან ახლოს, რომელიც XV საუკუნეში, ოსმალეთის სულთნებისთვის აშენდა. ცნობილი გიულჰანეს პარკი სასახლის გვერდით მდებარეობს.

## იხილეთ აგრეთვე
* თოფქაფის სასახლე
* გიულჰანეს პარკი

## რესურსები ინტერნეტში
* Turizm.net — *სტამბოლის მოკლე ისტორია*
* გიულგიუნ ქიოროღლუ. ''İstanbul'daki Bizans İmparatorluk Sarayları (სტამბოლში არსებული ბიზანტიის იმპერიის სასახლეები)''. OB Archive & Research Center, 2006. &nbsp;

## სქოლიო
კატეგორია:ოქროს რქა
კატეგორია:ფათიჰის კვარტალები
წინააღმდეგობა (ვარსკვლავური ომები)

**წინააღმდეგობა** — გამოგონილი გაერთიანება „ვარსკვლავური ომების“ გამოგონილ სამყაროში. იგი უპირისპირდება პირველ ორდენს. ეს არის ახალი რესპუბლიკისგან წარმოშობილი გაერთიანება, შთაგონებული აჯანყებულთა ალიანსის კონცეფციით, რომლის მიხედვით გალაქტიკური სამოქალაქო ომის გალაქტიკურ იმპერიასთან ერთად დამყარდა დემოკრატია. წინააღმდეგობის მრავალი უფროსი წევრი 30 წლით ადრე იყო აჯანყებულთა ალიანსის წევრი, მათ შორის — გენერალი ორგანა და ადმირალი აკბარი. ალიანსში აგრეთვე მსახურობდნენ ახალგაზრდა თაობის ოფიცრების მშობლები (როგორც პო დემერონის შემთხვევაში).

გალაქტიკის უცნობ კუთხეებში დამარცხებული ძველი იმპერიის ახალი ფორმის, პირველი ორდენის დაარსების საპასუხოდ ლეია ორგანამ ჩამოაყალიბა წინააღმდეგობის მოძრაობის ასეთი ფორმა. თავად პირველი ორდენი ჩამოყალიბდა ძველი იმპერიის იდეების მიმდევართა მიერ. ახალი რესპუბლიკა მას არ თვლიდა მნიშვნელოვან საშიშროებად. ამიტომ სენატორი ორგანა და აჯანყების სხვა ვეტერანები გამოეყვნენ ახალი რესპუბლიკის სამხედრო ძალებს. 2015 წლის ფილმში „ვარსკვლავური ომები: ძალის გამოღვიძება“ ნაჩვენებია, რომ პირველმა ორდენმა შექმნა სტარკილერის ბაზა, რათა შეესუსტებინა ახალი რესპუბლიკის მმართველობა და ვარსკვლავური ფლოტი, რითაც გალაქტიკის დაპყრობა უფრო გამარტივდებოდა. მას მხოლოდ წინააღმდეგობა დაუპირისპირდა.

წინააღმდეგობა არის ვარსკვლავური ომების გაგრძელების ტრილოგიის მთავარი გაერთიანება. იგი კვლავ ჩნდება 2017 წლის ფილმში „ვარსკვლავური ომები: უკანასკნელი ჯედაი“ და გამოჩნდება 2019 წლის „IX ეპიზოდში“.

## რესურსები ინტერნეტში
* 

კატეგორია:ვარსკვლავური ომების ორგანიზაციები
კატეგორია:გამოგონილი სამხედრო ორგანიზაციები
კატეგორია:გამოგონილი რევოლუციონერები
ქალანთარობა

**ქალანთარობა** () — სოფელი აზერბაიჯანში, გუსარის რაიონში.  
## რესურსები ინტერნეტში
*
 

 
კატეგორია:გუსარის რაიონის სოფლები
ქიონა-ხუდათ-ყაზმალარი

**ქიონა-ხუდათ-ყაზმალარი** () — სოფელი აზერბაიჯანში, გუსარის რაიონში.  მოსახლეობის რაოდენობა —  	663 კაცი.

## რესურსები ინტერნეტში
* 

 
კატეგორია:გუსარის რაიონის სოფლები
გამოკვლევა ხალხთა სიმდიდრის ბუნებისა და მიზეზების შესახებ

**გამოკვლევა ხალხთა სიმდიდრის ბუნებისა და მიზეზების შესახებ**, ასევე ცნობილია როგორც **„ხალხთა სიმდიდრე“** — შოტლანდიელი ეკონომისტისა და ფილოსოფოსის, ადამ სმიტის წიგნი. პირველად გამოქვეყნდა 1776 წელს და პირველი წიგნია, რომელიც აღწერს იმას, თუ როგორ იქმნება სიმდიდრე საზოგადოებაში, ხალხთა სიმდიდრე თანამედროვე კლასიკური ეკონომიკის საფუძვლად ითვლება.

## მთავარი იდეა
წიგნში მოცემული ადამ სმითის ეკონომიკური შეხედულებები ემყარება დაკვირვებას, რომლის მიხედვით ადამიანის მამოძრავებელი მხოლოდ პირადი ინტერესებია. მისივე აზრით ეკონომიკა იმართება ავტომატურად, უხილავი ხელის მეშვეობით. სმითი წერს:

სმითის აზრით, ისევე როგორც ისააკ ნიუტონის ფიზიკაში მიზიდულობის კანონი იყო მოძრაობის მიზეზი, ასევე პირადი ინტერესი წარმოადგენს საზოგადოების ფუნქციონირების მამოძრავებელ ძალას. ვინც ფიქრობს, რომ სახელმწიფომ უნდა დაადგინოს საზოგადოების ცხოვრების მარეგულირებელი ნებისმიერი კანონები, სმითის აზრით, არ ესმის ადამიანის ბუნების ძირითადი თვისებები. სმითისვე აზრით, საკუთარი კეთილდღეობის განმტკიცებით ადამიანი, საბოლოო ანგარიშით, ხელს უწყობს საერთო კეთილდღეობის გაუმჯობესებას. სწორედ პირადი მისწრაფებები განაპირობებენ ადამიანთა ყველა ქმედებას და როგორც ამ ქმედებათა შედეგი, აყალიბებენ სამართლიან და რაციონალურ წესრიგს საზოგადოებაში.

სმითი ასევე აღნიშნავს, რომ  ადამიანის პირადი ინტერესები მხოლოდ მაშინ განაპირობებენ საზოგადოებრივ სიკეთეს, როდესაც იგი კეთდება კონკურენტულ ბაზარზე და რომ საზოგადოებას ამისგან სარგებელი ექნება მხოლოდ მაშინ, როდესაც ეს სიმდიდრე ინახება ქვეყნის შიგნით. ეს ორი პირობა ყოველთვის არ არის წარმოდგენილი. უფრო მეტიც, სმიტის მიხედვით, ადამიანები ყოველთვის არ მოქმედებენ საკუთარი ინტერესით.

### უხილავი ხელი წარმოადგენს ფასისმიერ მექანიზმს
უხილავ ხელს ფასის მექანიზმის მეშვეობით ბაზრები ჰარმონიამდე მიჰყავს, საერთო წონასწორობის მდგომარეობაში, ხოლო ეკონომიკას წარმართვას ისე, რომ ზრდის ხალხთა სიმდიდრეს. მყიდველები და გამყიდველები, რომლებიც მოქმედებენ მხოლოდ საკუთარი ინტერესებისათვის, ბაზარზე ახდენენ გაცვლა-გამოცვლას იმ პირობით, რომ ორივე მხარე კმაყოფილი დარჩება. ამ ყველაფრის გამო ბაზარზე მყარდება წონასწორობა, ამისათვის კი აუცილებელია საბაზრო საქმიანობა კონკურენტულ ბაზრებზე მიმდინარეობდეს.

სმითი აცხადებს, რომ უხილავი ხელი ყოველთვის წარმართავს ინდივიდუალურ ეკონომიკურ გადაწყვეტილებებს, რომლის შედეგები მისდაუნებურად ხელს უწყობს საზოგადოების კეთილდღეობას, ისე რომ ეს არც არის წინასწარ განზრახული. მაგრამ არსად არსებობს მინიშნება, რომ ინდივიდუალური კერძო ინტერესები ყოველთვის, ყველა შემთხვევაში განაპირობებენ საზოგადოების კეთილდღეობის ამაღლებას. სმითი არასოდეს თვლიდა, რომ არსებობს ბაზრის  უნივერსალური კეთილი წესრიგი.

## რესურსები ინტერნეტში
* *The Wealth of Nations* at MetaLibri Digital Library
* *The Theory of Moral Sentiments* at MetaLibri Digital Library

## სქოლიო
კატეგორია:1776 წლის წიგნები
კატეგორია:კაპიტალიზმი
კატეგორია:ეკონომიკური წიგნები
სასოფლო-სამეურნეო ბიოლოგია

**სასოფლო-სამეურნეო ბიოლოგია**, *აგრობიოლოგია* — ზოგად ბილოგიურ კანონზომილებათა გამოყენება სასოფლო-სამეურნეო წარმოებაში. XX საუკუნის 40-50-იან წლებში ტ. ლისენკო და მისი მიმდევრები უსაფუძვლოდ ცდილობდნენ შეეცვალათ ცნება „ბიოლოგია“ ტერმინ „აგრობიოლოგიათი“. საბჭოთა სამეცნიერო ლიტერატურაში ბოლო დროს „აგრობიოლოგიას“ მაგივრად იყენებდნენ ტერმინ „სასოფლო-სამეურნეო ბიოლოგიას“.

## ლიტერატურა
კატეგორია:სოფლის მეურნეობა
აგრემანი

**აგრემანი** ( — თანხმობა) — სახელმწიფოს თანხმობა მიიღოს უცხო სახელმწიფოს მიერ შემოთავაზებული პირი დიპლომატიური წარმომადგენლობის ხელმძღვანელად. აგრემანის გამოთხოვა გამოთხოვა და მიღება აუცილებლად წინ უსწრებს დიპლომატიური წარმომადგენელის დანიშვნას. აგრემანის გამოთხოვისას სახელმწიფოს ეგზავნება დასანიშნავი პირის ბიოგრაფიული ცნობა. უარი აგერმანის მიცემაზე დასაშვებია მიზეზთა დაუსახელებლად და არამეგობრულ აქტად არ მიიჩნევა. ზოგიერთი სახელმწიფოს პრაქტიკაში აგრემანი საჭიროა სამხედრო, სამხედრო-საზღვაო და სამხედრო-საჰაერო ატაშეს დასანიშნავადაც.

## ლიტერატურა
კატეგორია:ელჩები
კატეგორია:დიპლომატიური სამართალი
ლეჯეთი (მრავალმნიშვნელოვანი)

**ლეჯეთი** შეიძლება აღნიშნავდეს:

*ლეჯეთი — სოფელი აზერბაიჯანში, გუსარის რაიონში.
*ლეჯეთი —  სოფელი აზერბაიჯანში, ხაჩმაზის რაიონში.
რაიან ჯონსონი

**რაიან კრეიგ ჯონსონი** (დ. 17 დეკემბერი, 1973) — ამერიკელი კინორეჟისორი, სცენარისტი, მემონტაჟე და მსახიობი. სანდენსის კინოფესტივალზე 2005 წელს მიიღო ჟიურის სპეციალური ჯილდო ორიგინალური ხედვისთვის, სადებიუტო სრულმეტრაჟიანი ფილმისთვის „აგური“. იგი არის ფილმების „ძმები ბლუმები“ და „დროის მარყუჟი“, აგრეთვე ტელესერიალის „Breaking Bad“ სამი ეპიზოდის რეჟისორი.

ჯონსონი აგრეთვე ცნობილია როგორც „უკანასკნელი ჯედაის“, „ვარსკვლავური ომების“ მერვე, გაგრძელების ტრილოგიაში კი მეორე ფილმის რეჟისორი.

## რესურსები ინტერნეტში
*
*
*
*

## სქოლიო
კატეგორია:დაბადებული 1973
კატეგორია:დაბადებული 17 დეკემბერი
კატეგორია:ამერიკელი კინორეჟისორები
კატეგორია:ამერიკელი სცენარისტები
კატეგორია:ამერიკელი მსახიობები
კატეგორია:ცოცხალი ადამიანები
P.Y.T. (Pretty Young Thing)

„**P.Y.T. (Pretty Young Thing)**“ — ამერიკელი მომღერალ მაიკლ ჯექსონის სიმღერა, რიგით მეექვსე და უკანასკნელი სინგლი მისი ალბომიდან *Thriller*. მისი ორიგინალური დემოვერსია დაწერილია ჯექსონის და გრეგ ფილინგეინზის მიერ. პროდიუსერ კუინსი ჯოუნსს თავდაპირველად ნომერი არ მოსწონდა და, ჯეიმზ ინგრემთან ერთად, დაწერა ამავე სახელწოდების მქონე განსხვავებული კომპოზიცია. ორიგინალური დემო შეტანილია კომპილაციაში *The Ultimate Collection*.

„P.Y.T. (Pretty Young Thing)“ გამოვიდა 1983 წლის 19 სექტემბერს. სინგლი მოხვდა *Billboard* Hot 100-ის #19 და Hot Black Singles-ის ჩარტის #46 პოზიციებზე და იქცა ალბომის რიგით მეექვსე ჰიტად საუკეთესო 10-ეულში. ბრიტანეთში სიმღერის წარმატება მხოლოდ #11 პოზიციით აღინიშნა. ბელგიაში იგი ყველაზე წარმატებული აღმოჩნდა, #6 პოზიციაზე მოხვედრით. შემდგომში ჩაიწერა მისი არაერთი ვერსია და გამოყენებული იქნა სემპლი სხვადასხვა შემსრულებლის მიერ, რომელთა შორის არიან: მონიკა, ჯასტინ გუარინი და კანიე უესტი. ორიგინალური დემოს რემიქსის ავტორია will.i.am – ეს ვერსია შევიდა *Thriller 25*-ში.

„P.Y.T. (Pretty Young Thing)“ ჯექსონის მიერ საკონცერტო გამოსვლებისას არასოდეს შესრულებულა. ტურნეს Dangerous World Tour რეპეტიციების დროს მაიკლი მღეროდა დემოს მცირე მონაკვეთს, აღწერდა რა მას ასე: „რაღაც დავწერე, მაგრამ ჯერ არ ჩამიწერია“.

## სიმღერების სია 
### 45 RPM
;A მხარე
# P.Y.T (Pretty Young Thing) – 3:58
;B მხარე
# Workin' Day and Night (საკონცერტო, The Jacksons) – 4:26

### დისკო სინგლი
;A მხარე
# P.Y.T (Pretty Young Thing) – 3:58
;B მხარე
# This Place Hotel – 4:41
# Thriller (ინსტრუმენტალი) – 5:56

## ოფიციალური ვერსიები
* ალბომის ვერსია – 3:58
* დემოვერსია – 3:47
* 2008 წლის რემიქსი (will.i.am) – 4:21
* ინსტრუმენტული (გამოუცემელი) – 3:58

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო
კატეგორია:მაიკლ ჯექსონის სიმღერები
კატეგორია:1982 წლის სიმღერები
კატეგორია:1983 წლის სინგლები
კატეგორია:Epic Records-ის სინგლები
კატეგორია:სიმღერები კუინსი ჯოუნსის პროდიუსერობით
კატეგორია:დისკო-სიმღერები
ქალაჯიხი (მრავალმნიშვნელოვანი)

**ქალაჯიხი ** შეიძლება აღნიშნავდეს:

*ქალაჯიხი  — სოფელი აზერბაიჯანში, გუსარის რაიონში.
*ქალაჯიხი — სოფელი აზერბაიჯანში, ისმაილის რაიონში.
*ქალაჯიხი  — სოფელი აზერბაიჯანში, ჯაბრაილის რაიონში.
These Systems Are Failing

***These Systems Are Failing*** — ამერიკელი ელექტრონული მუსიკოს მობის მეცამეტე სტუდიური ალბომი. გამოვიდა ლეიბლებზე  Little Idiot და Mute. ეს არის მუსიკოსის The Void Pacific Choir-თან ერთად შექმნილი პროექტის პირველი ნამუშევარი. ამ პროექტში აგრეთვე შედიან მინდი ჯოუნსი, ჯული მინცი, ჯონათან ნესვადბა, ჯოელ ნესვადბა, ჯეიმი დრეიკი და ლორენ ტაილერ სკოტი.

## სიმღერების სია
## ჩარტები
## სქოლიო
კატეგორია:2016 წლის ალბომები
კატეგორია:მობის ალბომები
კატეგორია:Mute Records-ის ალბომები
Long Ambients 1: Calm. Sleep.

***Long Ambients 1: Calm. Sleep.*** — ამერიკელი ელექტრონული მუსიკოს მობის მეთორმეტე სტუდიური ალბომი. გამოვიდა 2016 წლის 25 თებერვალს და გავრცელდა უფასოდ მისი რესტორან Little Pine-ის ოფიციალურ საიტზე და მის საკუთარ საიტზე. ალბომში შეტანილია ხანგრძლივი ემბიენტური ჟანრის კომპოზიციები.

## სიმღერების სია
## ჩარტები
## სქოლიო
კატეგორია:2017 წლის ალბომები
კატეგორია:მობის ალბომები
კატეგორია:ემბიენტური ალბომები
კატეგორია:დამოუკიდებლად გამოცემული ალბომები
საშა კლემენტსი

**საშა ნიკოლ კლემენტსი** (, დ. 14 მარტი, 1990) — კანადელი მსახიობი. ცნობილია კიკი კინკედის როლით Teletoon-ის სიტკომში „Majority Rules!“. აგრეთვე თამაშობს 2005 წლის ფილმში „თოვლის დედოფალი“ და 2010 წლის ტელესერიალში „What's Up Warthogs!“.

## ფილმოგრაფია 
## რესურსები ინტერნეტში 
* 

## სქოლიო
კატეგორია:კანადელი მსახიობები
კატეგორია:დაბადებული 1990
კატეგორია:დაბადებული 14 მარტი
კატეგორია:ცოცხალი ადამიანები
Human Nature (მაიკლ ჯექსონის სიმღერა)

„**Human Nature**“ — ამერიკელი მომღერალ მაიკლ ჯექსონის სიმღერა, რიგით მეხუთე სინგლი მისი ალბომიდან *Thriller*. სიმღერის ავტორია კლავიშისტი სტივ პორკარო. იდეა ეფუძნება საუბარს, რომელიც მას ჰქონდა ქალიშვილთან, სკოლაში რთული დღის შემდეგ. პორკარო, ისევე, როგორც ჯგუფ „ტოტოს“ სხვა წევრები, მონაწილეობდნენ *Thriller*-ის ჩაწერაში, მაგრამ სტივს თავდაპირველად არ ჰქონდა დაგეგმილი სიმღერის ჯექსონისთვის გადაცემა. თუმცა, ალბომის პროდიუსერმა კუინსი ჯოუნსმა შემთხვევით მოისმინა მისი დემოვერსია და იფიქრა, რომ ალბომს იგი მოერგებოდ. ჯოუნსმა მიიწვია სიმღერების ავტორი ჯონ ბეტისი, რომელმაც შეცვალა სტროფები – ამ ცვლილების შემდეგ ტექსტის თემად იქცა ნიუ-იორკში მოსიარულე.

„Human Nature“ სინგლზე გამოიცა 1983 წლის 3 ივლისს. ისევე როგორც მანამდე *Thriller*-ის ოთხი სინგლი, იგი აშშ-ში საუკეთესო ათეულში მოხვდა, მიაღწია „ბილბორდის“ ჩარტის Hot Adult Contemporary #2 პოზიციამდე და #7 ადგილამდე ცხელ ასეულში. კანადაში და ნიდერლანდები სინგლი #11 იყო. ბრიტანეთში იგი არ გამოცემულა. კრიტიკოსებმა სიმღერა დადებითად შეაფასეს. შემდგომში მისი საკუთარი ვერსია ჩაწერა ან სემპლის სახით გამოიყენა მრავალმა შემსრულებელმა, რომელთა შორის არიან სტივი უანდერი, ვიჯეი იიერი, ჯონ მაიერი, მაილზე დეივისი, SWV, ELEW, Nas, 2Cellos, ბენს პიტერი, ჯეისონ ნევიჯნსი, დენი სუეინი, დევიდ მიდი, ტორო ი მუა და კრის ბრაუნი. SWV-ის სინგლი „Right Here (Human Nature Remix)“, რომელშიც გამოყენებულია სემპლი „Human Nature“-იდან, მოხვდა „ბილბორდის“ ცხელი ასეულის #2 პოზიციაზე.

## სიმღერების სია 
* 45 RPM:
# „Human Nature“ (7" რემიქსი) – 3:47 (ფირფიტაზე არასწორად არის მითითებული 4:06)
# „Baby Be Mine“ – 4:20

## ჩარტები
### ყოველკვირეული ჩარტები
### წლის საბოლოო ჩარტები
## რესურსები ინტერნეტში
* 

## სქოლიო
კატეგორია:მაიკლ ჯექსონის სიმღერები
კატეგორია:1982 წლის სიმღერები
კატეგორია:1983 წლის სინგლები
კატეგორია:Epic Records-ის სინგლები
კატეგორია:სიმღერები კუინსი ჯოუნსის პროდიუსერობით
კატეგორია:პოპ-ბალადები
ლეჯეთი (გუსარი)

**ლეჯეთი** () — სოფელი აზერბაიჯანში, გუსარის რაიონში.  მოსახლეობის რაოდენობა —  650  კაცი.

## რესურსები ინტერნეტში
* 

 
კატეგორია:გუსარის რაიონის სოფლები
Wings-ის დისკოგრაფია

ამ სტატიაში წარმოდგენილია როკ-ჯგუფ **Wings**-ის (იგივე **Paul McCartney & Wings**-ის) დისკოგრაფია.

დისკოგრაფიაში შეტანილი ალბომების ნაწილი აგრეთვე გამოიცა ციფრული რემასტერების სახით, სერიაში „Paul McCartney Archive Collection“

## ალბომები
### სტუდიური ალბომები
### საკონცერტო ალბომები
### კომპილაციური
იხილეთ აგრეთვე: *All the Best!* და *Pure McCartney*

## სინგლები
## სხვა ჩანაწერები
## ვიდეოგრაფია
### ვიდეო ალბომები
### მუსიკალური ვიდეოები
## დოკუმენტური ფილმები
## იხილეთ აგრეთვე
* პოლ მაკ-კარტნის დისკოგრაფია

## სქოლიო
Wings-ის დისკოგრაფია
დისკოგრაფია
კატეგორია:როკ-ჯგუფების დისკოგრაფიები
კატეგორია:ბრიტანელი შემსრულებლების დისკოგრაფიები
კატეგორია:პოპ-ჯგუფების დისკოგრაფიები